El 26 de febrer de 1815, Napoleó va abandonar el seu exili a Elba per tornar a França i reprengué el control del país al maig. Wellington va encapçalar llavors la reforma de l'aliança contra l'emperador. Va deixar Viena per comandar les forces aliades en la campanya de Waterloo i se situà a Bèlgica juntament amb les tropes prussianes de Gebhard Leberecht von Blücher. Primer lluità a la Batalla de Quatre Bras, per tornar quatre dies més tard a enfrontar-se a Napoleó a la Batalla de Waterloo, on aquest va ser definitivament derrotat, obligat a abdicar de nou el 22 de juny i deportat posteriorment a la llunyana illa de Santa Helena.